tomron87/hebrew-wikipedia-sentences-corpus huggingface dataset:
Check on It לא היה אמור לצאת כסינגל מאלבום 1# של דסטניז צ'יילד, אך בשל שחרורו של הסינגל הראשון "Stand Up for Love" נכשל מסחרית נאלצו להוציא את Check on It.
לשיר יצא רימקס שיצא ב-31 בינואר 2006 בבריטניה וארצות הברית.
למרות שהשיר Check on It היה הצליח רבות ברחבי העולם גילתה ביונסה כי היא לא אוהבת את השיר, בטענה שהשיר פשוט מדי ולא קליפ כמו הסינגלים הקודמים שלה ולכן הופתעה שהצליח רבות.
במצעד הבילבורד האמריקאי 100 Billboard Hot השיר נכנס בשבוע הראשון למקום 72, ולאחר עשרה שבועות במצעד נכנס למקום הראשון ושהה שם חמישה שבועות רצופים.
במצעד שירי הפופ של המצעד האמריקאי נכנס למקום הראשון, והמצעד שירי ה-R&B נכנס למקום השלישי.
במצעד סוף השנה של הבילבורד האמריקאי 100 Billboard Hot לשנת 2006 נכנס השיר למקום העשירי, ומצעד שירי הפופ למקום התשיעי.
במצעד שירי העשור הבילבורד האמריקאי 100 Billboard Hot של שנות ה-2000 נכנס למקום ה-88, ובמצעד שירי הפופ לעשור 2000 נכנס במקום ה-41.
מצעדים (2015)מיקום שיאבלגיה9קנדה5דנמרק8גרמניה11אירלנד2נורווגיה2ניו זילנד1פינלנד6שוודיה11שווייץ7בריטניה3ארצות הברית : בילבורד הוט 1001ארצות הברית: בילבורד R&B\היפ הופ3
ChemSpider הוא בסיס נתונים כימי הנמצא בבעלות של החברה המלכותית לכימיה.
המאגר מכיל מידע על יותר מ-58 מיליון תרכובות, והוא נגיש לציבור הרחב, ללא עלות, באמצעות אתר האינטרנט ChemSpider.
מקורות המידע עליהם מתבסס המאגר הם פרסומים של כתבי עת מקצועיים בתחומי הכימיה והביוכימיה, וכן על פרסומים של גופים ממשלתיים כמו מנהל המזון והתרופות האמריקאי.
מאגר המידע ChemSpider נרכש על ידי החברה המלכותית לכימיה בשנת 2009. עד אז, המאגר נשלט על ידי חברת ChemZoo Inc.
המאגר שוחרר לראשונה בגרסת הבטא שלו בשנת 2007.
איתור חומרים על סמך שרטוט של המבנה הכימי שלהן בדף ייעודי במאגר.
אפשרות לחיזוי של תכונות כימיות ופיזיקליות של חומרים, לרבות תחזיות אנליטיות כגון NMR.
צפייה בדפי סינתזה כימית עבור מגוון עצום של חומרים.
Chef'Special היא להקת אינדי-פופ מהארלם שבהולנד, שהוקמה בשנת 2008. הלהקה חתומה בחברת התקליטים Fueled by Ramen.
בין חברי הלהקה נמנים: הסולן הראשי, ג'ושוע נולט; הגיטריסט, גידו ג'וזף; נגן הבס, יאן דרקס; הקלידן, ואוטר הרן (Wouter Heeren); והמתופף, ואוטר "ג'רי" פרודון (Wouter Jerry Prudon).
עד כה הוציאה הלהקה שלושה אלבומי אולפן ושלושה מיני-אלבומים.
בשנת 2011 שימשה Chef'Special כלהקת הבית של תוכנית האירוח ההולנדית הפופולרית "De Wereld Draait Door".
בשנת 2015 יצאה הלהקה לסיבוב ההופעות הראשון שלה בארצות הברית כלהקת חימום להרכב האינדי AER.
בפברואר 2016 הגיע שירם "In Your Arms" למקום ה-40 במצעד השירים האלטרנטיביים של בילבורד.
בנובמבר 2020 מונו חברי הלהקה לשגרירים של ארגון "War Child", הפועל למען כ-160 מיליון ילדים הגדלים באזורי סכסוך.
במסגרת פעילותם, שיתפו פעולה עם מעצב התכשיטים באס פרדונק (Bas Verdonk) ליצירת צמיד לגיוס כספים, שחוליותיו עשויות פלדה מותכת של רובה AK-47.
סולן הלהקה, ג'ושוע נולט, השתתף בשנת 2021 בעונה ה-21 של סדרת הריאליטי ההולנדית "Wie is de Mol?".
ג'ושוע נולט - סולן הלהקה
ג'וזף גידו - גיטרה, קולות רקע
יאן דארקס - בס, שירה, כלי הקשה
ווטר הרן - מפתחות, סינתיסייזרים, מלודיקה, קולות רקע
ווטר ג'רי - תופים, כלי הקשה
(הוצאה בארצות הברית, יחד עם ראמן)
שםשנהמיקומי שיא במצעדאלבום / EPNLD
מועמדות לפרס המוזיקה של MTV אירופה למופע ההולנדי הטוב ביותר.
Cheap Thrills (בעברית: ריגושים זולים) הוא שיר שהוקלט על ידי הזמרת האוסטרלית סיה עבור אלבום האולפן השביעי שלה, This Is Acting.
הוא נכתב על ידי סיה וגרג קורסטין והופק על ידי קורסטין בלבד.
גרסת רמיקס רשמית לשיר הכוללת את קולו של הראפר הג'מייקני שון פול נעשתה זמינה להורדה דיגיטלית ב-11 בפברואר 2016 ונחשבה לסינגל השני של האלבום.
גרסה זו זכתה למועמדות בטקס פרסי הגראמי, לפרס הופעת הפופ המבוצעת על ידי שניים או יותר הטובה ביותר.
השיר הוא שיר סינת'פופ-"רגאיי מהול"-"קופצני" ה"משלב קצב טרופי ושכבות סינתיזה בסגנון פופ ודאנס".
פול הוסיף מילים משלו לרמיקס השיר.
בארצות הברית, "Cheap Thrills" היה השיר הראשון של סיה שהגיע למקום הראשון בבילבורד הוט 100 והשני של גרג לאחר שירו "Temperature" ב-2006; הוא בנוסף הגיע למקום הראשון במצעד 40 שירי המיינסטרים של ארצות הברית ומצעד שירי הרדיו.
בקרב ארצות אחרות, השיר הגיע למקום הראשון במצעדים בצרפת, גרמניה, סלובניה ואיטליה וכמו כן הגיע למצעד 10 השירים הטובים ביותר באוסטרליה.
בבריטניה השיר הגיע למקום השני במצעד הסינגלים הבריטי.
"Cheap Thrills" נכתב על ידי סיה וגרג קורסטין והופק על ידי קורסטין.
במקור השיר היה אמור להיות מבוצע על ידי ריהאנה באלבומה Anti, אך זו דחתה אותו.
השיר הוא שיר סינת'פופ-"רגאי מהול"-"קופצני".
השיר משלב קצב טרופי ושכבות סינתיזה בסגנון פופ ודאנס.
הרמיקס של השיר מצרף ראפ ג'מייקני של הזמר שון פול.
"Cheap Thrills" כתוב במפעם של 90 פעימות בדקה.
התקדמות האקורד של השיר, F♯m–D–A–E, עלולה להיקרא כ־i-VI-III-VII ב־F♯ מינור, או יותר סביר כ־vi-IV-I-V במז'ור A; זו נוסחה שונה של התקדמות ה־I–V–vi–IV.
התחום הקולי של סיה משתרע על פני אוקטבה, מ־B3 ל־D5.
תוכן השיר עוסק בנערה שרוצה לעשות כיף, לא אכפת לה שאין לה כסף עוד עוד היא יכולה לרקוד עם בן זוגה.
שם השיר הוא היפוך משמעות על "ריגוש זול" ביטוי שמשמעו המקורית היא בילוי נלוז, המסר הוא שאפשר להנות מדברים פשוטים כמו ריקוד או קשר זוגי טוב.
בריטני ספנוס ממגזין "רולינג סטון" כינתה את השיר כ"המנון מסיבות קופצני", בזמן ש"הגרדיאן" תיארו אותו כ"שיר המסיבות המושלם לשימוש".
ניק לוין ממגזין NME שיבח את הפקת השיר: "וזה בלתי ניתן להכחשה, שזה עוד אחד מהיצירות המעולות, סוכריות האוזניים שהגיעו מכותבי השירים הטובים בעולם." מבקר של CBS טען שהשיר "הציל את 2016" וכינה אותו "שיר מפחיד".
ב-10 בפברואר 2016 פורסם קליפ הכולל את מילות השיר עם השתתפותו של שון פול.
בקליפ זה מוצגת תחרות ריקודים אמריקאית ששמה "Dance Stage U.S.A." (במת ריקודים ארצות הברית).
הקליפ בצבעי שחור לבן סגנון הלבוש, וציוד הצילום כולם משנות ה-50 של המאה ה-20. המתמודדים רוקדים בצורה עדינה ומינורית.
זוג רקדנים (המגולמים על ידי מין וו וסטפני קלאוסמן) החובשים פאה בלונדינית-שחורה ולא חושפים את פניהם מתחילים לרקוד בצורה וירטואזית ומודרנית שמפתיע את כולם.
הזוג המוזר מנצח בתחרות, ומנחה התוכנית מסמן את זכייתם.
בהתאם לרוח השיר, נראה שזכייה בפרסים כלל לא מעניינת אותם.
הם לא עוצרים ומתראיינים, מתעלמים ממנחה התוכנית וממשיכים לרקוד ולעשות שמח.
הם מצרפים את המשתתפים האחרים עד שכולם, כולל המנחה רוקדים יחד.
הסרטון בוים על ידי הבמאי הישראלי ליאור מולכו ונכון להיום בעל יותר מ-1.8 מיליארד צפיות.
סיה ודניאל אסקיל ביימו סרטון נוסף לשיר הכולל את מאדי זיגלר רוקדת עם שני רקדנים נוספים על פי הכוריאוגרפיה של הרקדן והכוריאוגרף ראיין הפינגטון.
כוריאוגרפיה זו מבוצעת גם בהופעות חיות של השיר.
הקליפ פורסם ב-21 במרץ 2016 ובו שלושת הרקדנים לובשים ביז' וחובשים פאות שחורות-בלונדיניות המעוצבות באופן אישי עבור כל אחד.
בסרטון הם מוצגים כאשר הם רוקדים על במה חשופה, בזמן שסיה שרה אל תוך מיקרופון בפינה מאחוריהם.
בדומה לרקדנים גם לסיה יש פאה החצויה לשחור ובלונדיני ובנוסף קשת גדולה ושמלה לבנה ארוכה.
במגזין בילבורד נכתב ש"הסרטון מכיל את אותו סוג הכוריאוגרפיה העזה ושובת הלב המופיעה בפרויקטים נוספים של סיה.
בפעם הזאת, זיגלר מגובת בשני רקדנים נוספים ונדמה כי השלישייה הופכת לאחד.
במגזין ווג לצעירים צוין כי "זיגלר מבצעת הופעה עוצמתית פעם נוספת." נכון להיום, הקליפ בעל יותר מ-260,000,000 צפיות.
השיר הגיע למקום הראשון במצעדים במעל ל-20 מדינות, ביניהן קנדה, צרפת, גרמניה, סלובניה, שוודיה וארצות הברית.
באוסטרליה השיר זכה בתואר תקליט פלטינה מרובע בשל מעל 280,000 קניות של השיר והגיע למקום השישי במצעד הרשמי למדינה.
בניו זילנד השיר הגיע למקום השלישי וזכה בתואר פלטינה כפולה עבור מעל 30,000 מכירות.
השיר הגיע לשלושת המקומות הגבוהים ביותר במצעדים במדינות אירופאיות שונות וזכה בהישגים שונים, ביניהם פלטינה מרובעת בשוודיה, פלטינה מחומשת בספרד ותקליט יהלום כפול בפולין.
בבריטניה השיר הגיע למקום השני ונשאר בו למשך ארבעה שבועות וזכה לתואר פלטינה כפולה עבור מעל 1.2 מיליון עותקים שנקנו.
השיר הפך לנמכר ביותר אי פעם באיטליה ושם זכה ב-9 פלטינות ו-450,000 קניות.
בדרום ומרכז אמריקה, השיר הגיע ל-10 המקומות הגבוהים ביותר בקולומביה, מקסיקו וונצואלה, ל-5 המקומות הגבוהים ביותר בגואטמלה ולמקום הראשון בארגנטינה.
בארצות הברית, השיר לראשונה הגיע למקום 81 בבילבורד הוט 100 ולבסוף טיפס עד למקום הראשון, אליו הגיע ב-6 באוגוסט 2016. השיר היה הראשון משיריה של פרלר להגיע למקום הראשון במצעד זה והרביעי של שון פול.
עם הגיעו של "Cheap Thrills" למקום הראשון, סיה הפכה לאישה בת 40+ הראשונה ששירה הגיע למקום הראשון במצעדים של 100 שירים מאז מדונה בשנת 2000. השיר הפך לעשירי הנמכר ביותר בארצות הברית לשנת 2016 ונקנה מעל ל-1.7 מיליון פעמים.
בישראל, הגיע השיר למקום הראשון במצעד הפזמונים השבועי של גלגלצ, והוכתר לשיר השנה לשנת 2016 על ידי מאזיני התחנה.
על פי נתוני מדיה פורסט, Cheap Thrills הוא השיר הלועזי הרביעי המושמע ביותר בתחנות הרדיו בישראל לשנת 2016.
השיר נכלל בסדרת הטלוויזיה "Rosewood" ובנוסף במשחק הווידאו "Just Dance 2017".
"Chegaste" (בעברית: "אתה בא") הוא שיר של הזמרת האמריקאית ג'ניפר לופז, בשיתוף הזמר הברזילאי רוברטו קרלוס.
השיר יצא לאור ב-16 בדצמבר 2016. השיר הוא בשפה הפורטוגזית.
השיר הועלה לערוץ ה-Vevo של הזמרת ב-15 בדצמבר 2016, ושוחרר להורדה דיגיטלית ולספוטיפיי יום למחרת.
באוקטובר 2016, מגזין בילבורד אישר כי לופז עובדת על האלבום השני שלה בשפה הספרדית, אשר צריך לצאת לאור באמצע שנת 2017, תחת חסותם של "סוני מיוזיק לטין".
בפועל, מארק אנתוני משמש כמפיק הראשי של האלבום.
חודש לפני שהוציאה את השיר הזה, הוציאה לאור הזמרת, גרסת כיסוי לשיר "Olvidame y Pega la Vuelta", בשיתוף אנתוני, כשיר שעתיד להיכלל באלבומה החדש.
ב-17 באוקטובר, פורסמה תמונה של לופז עם קרלוס בפוארטו ריקה.
קרלוס נסע עד ללוס אנג'לס, שם הוא ולופז רשמו את קטע השירה שלהם רגע לפני הפגישה שלהם ביחד.
אתר החדשות והביקורות "הו גלובו" דיווח כי השיר נכתב גם בספרדית ולא רק בפורטוגזית.
השיר יצא לאור באמצעות הפלטפורמות הדיגיטליות, ב-16 בדצמבר 2016. על עבודתה עם קרלוס צייצה לופז: "אני נכבדת ונרגשת לעבוד עם אגדה חיה כמו רוברטו קרלוס".
תחילה, לשיר הועלתה תמונה לערוצה של הזמרת אשר נכון ל-6 ביולי 2017, צברה למעלה מ-11.8 מיליון צפיות.
לאחר ההצלחה הרבה שזכתה התמונה, הועלה לערוצו של הזמר סרטון המראה את לופז ואותו שרים את השיר באולפן ההקלטות שלו, כשבין לבין ניתן לראות הבזקים של מילות השיר ובנוסף ניתן לראות את עטיפת השיר בסוף הסרטון.
הדואט שהעולה לערוצו של הזמר זכה לכמות צפיות נכבדת של כ-8 מיליון צפיות במספר, ובמהרה הפך הדואט לאחד מהסרטונים הנצפים ביותר בערוצו של הזמר.
בספוטיפיי הצליח השיר לצבור למעלה מ-15 מיליון השמעות בסך הכול.
השיר הצליח להגיע בשיאו אל המקום ה-37, במצעד הרשמי של ברזיל.
כמו כן, הגיע אל המקום השלישי במצעד שירי הפופ הרשמי של המדינה.
מדינהתאריך יציאהפורמטחברת תקליטיםמקורארצות הברית16 בדצמבר 2016הורדה דיגיטליתניויוריקן • סוני מיוזיק לטין
הופעות רבות מתוך סיבוב ההופעות בוצעו כחלק מפסטיבלי מוזיקה בהם פסטיבל רביניה, פסטיבל הג'אז בקופנהגן, פסטיבל הג'אז בים הצפוני, ופסטיבל הג'אז של ג'נט.
ביציאתו זכה לביקורות משבחות על ידי המבקרים אשר תיארו את גאגא ובנט כמי "שמחקו את העשורים המפרידים ביניהם" לצד תיאורה של גאגא כמי "שנולדה לביצוע שירים מספר השירים האמריקאי הגדול" ובנט "כסולן חזק ללא מאמץ".
בסיומו, המגזין ניו יורק דירג את "Cheek to Cheek Tour" כסיבוב ההופעות במקום הראשון ברשימת עשרת הסבבים המובילים של שנת 2015, בעודו מרוויח 15.3 מיליון דולר הכנסות עם נוכחות של כ-176,267 אוהדים.
בספטמבר 2012 אישר זמר הג'אז האמריקאי טוני בנט בראיון למגזין ה"רולינג סטון" כי הוא יקליט ויוציא אלבום ג'אז יחד עם הזמרת ליידי גאגא.
באותה תקופה, סיימה גאגא את סיבוב ההופעות הרביעי שלה, "ArtRave: The Artpop Ball" שתמך באלבום האולפן השלישי שלה, Artpop משנת 2013 שהסתיים ב-24 בנובמבר 2014.
לאחר שקידם את Cheek to Cheek בהופעות בטלוויזיה, פרסומות וקמפיינים, והופעות חיות, הצהיר בנט כי הוא וגאגא יצאו לסבב הופעות משותף שיכלול פסטיבלי ג'אז בשנת 2015. לדבריו, "גאגא עייפה מלהופיע במקומות ענקיים, והיא רוצה להופיע עם הסבב במקומות קטנים יותר במשך שלושה-ארבעה ימים לפחות, או במשך שלושה-שישה שבועות".
בנט גם הוסיף כי הוא רגיל לנגן באולמות מוזיקה אקוסטיים ובתיאטרונות מצומצמים ולכן גאגא נענתה לאפשרות זו.
בערב השנה האזרחית החדשה 2014, הצמד התחיל את סבב ההופעות בהופעתם בקזינו "Cosmopolitan of Las Vegas" בלאס וגאס.
מאוחר יותר הופיעו יחד בטקס פרסי גראמי ה-57 אשר בסיומו הודיעו על הופעה בתיאטרון וילטרן בלוס אנג'לס, מופעים נוספים נקבעו בשנת 2015, כולל תאריך באולם הוליווד בול ב-30 במאי, רויאל אלברט הול בלונדון ב-8 ביוני, ורדיו סיטי מיוזיק הול בניו יורק ב-19 ביוני.
מופעים רבים ממופעי הסבב היו בפסטיבלי מוזיקה בהם, פסטיבל רביניה, פסטיבל הג'אז של קופנהגן, פסטיבל הג'אז בים הצפוני ופסטיבל הג'אז של ג'נט.
מלבד ההופעות המתוכננות, הצמד הופיע גם בקונצרט הצדקה של הארגון "WellChild" אשר תומך בתושבים בבתי חולים ומשפחותיהם בלונדון, לצד הופעה במלון פלאזה בניו יורק, ובמופע גיוס תרומות לתמיכה בקמפיין הנשיאותי של המועמדת לנשיאות ארצות הברית הילרי קלינטון.
למופעי הסבב, הבמה עוטרה בצורה פשוטה עם וילונות קריסטל בלבד, גאגא הולבשה בשמלות מהספיישל "PBS" עם מספר שינויים במהלכו.
מעצב השמלות שלה, ברנדון מקסוול הסביר שהוא וצוותו עשו את ארון הבגדים עבור הרקדנים וגאגא אשר לקחו תחילה הפניות מהבמאי רוברט וילסון בנוגע לתפאורה ולעיצובי התאורה.
לאחר מכן הצוות התחיל בשמונה מתלים מלאים של בגדים, בין 200 ל-300 שמלות, ולאחר מכן בחר בשמונה תלבושות לתצוגה, יחד עם אביזריו.
בין המעצבים ששימשו לתלבושות הסבב נמנים רוברטו קוואלי, מייקל קוסטלו, מתייה מיראנו, ולנטינו וכן דייוויד סמואל מנקס, שיצר את סרבל העור.
גאגא אמרה כי רצתה תחפושות עם צבעי צהבהב או טורקיז ושמלות זורמות, חגורות באמצע, מקסוול דאג להבטיח שהשמלות לא יהיו צמודות מדי באזור בטנה, כדי שלא יקשה עלייה לשיר במהלכו.
סנדלים סופקו על ידי בריאן אטווד, סטיוארט ויצמן וסופיה וובסטר, לצד זוג מגפיים עוצבו על ידי ג'וזפה זנוטי.
הם יצרו נעליים בהתאמה אישית שגרמו לגאגא להראות גבוה משמעותית ולנוע בחופשיות בשמלות הארוכות.
גאגא עצמה שינתה את אחת משמלות הלטר, וציינה אותה כ-"שמלה עירומה".
במהלך הסבב ליוותה את בנט מקהלת "רביעיית טוני בנט" (הכוללת את מייק רנזי) וגאגא עם "חמישיית בריאן ניומן".
"Cheek to Cheek Tour" זכה ביציאתו לביקורות משבחות על ידי מבקרי המוזיקה.
מארק גרייזר ממגזין Variety כינה את ליידי גאגא וטוני בנט "פרטנרים לריקוד מושלם".
הוא התרשם משירתם, וקבע כי הקונצרט היה "יעיל להפליא להפגין את כישרונותיהם של שני האמנים על במה המעוטרת בפשטות בווילונות משובצים בדולח".
הכתב מרק אדמס מהעיתון Las Vegas Weekly ואמר כי "כל הופעה הייתה ללא רבב".
הוא החמיא לשירתם של הצמד וציין כי "שני הכוכבים עשויים להיות זה מזה עשרות שנים, אבל שניהם נמצאים בראש המשחק שלהם עכשיו".
אדמס סיכם את ביקורתו באומרו "זה נראה כמו זיווג מוזר.
אבל כל מי ששמע את שני אנשי המקצוע האמיתיים האלה שרים יחד יודע שזה פשוט עובד".
אשלי לי ממגזין The Hollywood Reporter הגדירה את הקונצרט באומרה כי "בנט חזק ללא מאמץ וגאגא מרוסנת בכבוד למערך סטנדרטים דקדנטי".
הוא גם הבחין בתגובה החיובית מצד הקהל והוסיף כי "אם היו עוד תשואות עומדות, היית יכול לטעות את המופע כשיעור אירובי עבור לבושים היטב".
המבקר ג'ים הרינגטון כתב לאתר החדשות The Mercury News כי מצא שהופעות הסולו מושכות יותר, והוסיף כי אף על פי שגאגא הוסיפה "גורם הלם" לקונצרט, היה לה שירה ראויה לשבח שתהיה בקנה אחד עם בנט.
דני דירקטו מהמגזין הטלוויזיוני Entertainment Tonight סיקר את הופעתם באולם הוליווד בול ושיבח את כל הקונצרט ואת יכולות השירה של הצמד ואמר כי "גאגא נולדה בשביל לבצע שירים מספר השירים האמריקאי הגדול, ובנט הוא אוצר לאומי שהקריירה שלו משתרעת על פני שישה עשורים ועדיין יש לו את זה".
בסיומו הוסיף ואמר, "שני אלה הם העסקה האמיתית".
ב-9 ביולי 2015 באולם "Royal Albert Hall" בלונדון, נאלצו גאגא ובנט לבטל המופע בשל מחלתו של בנט בשפעת.
ניל מקורמיק מהדיילי טלגרף, דירג את הסבב עם ארבעה מתוך חמישה כוכבים בעודו מחמיא למערכת היחסים הקרובה בין בנט לגאגא, והאמין שהקול שלהם משמעותי ביותר בעיקר "בבלדות עמוקות כמו "Nature Boy".
קרוליין סוליבאן ממגזין הגרדיאן דירגה את המופע בכך ששיבחה את ביצועי השירים, "I Can't Give You Anything But Love", "I Won't Dance", "La Vie en rose" אותם כינתה "כרגעי השיא של המופע".
את אותו דירוג העניק לודוביק האנטר טילני מהעיתון היומי Financial Times שהחמיא לשירתו של בנט אך הרגיש שהופעות הסולו של גאגא "גנבו את ההצגה".
סטיבן הולדן מעיתון הניו יורק טיימס נתן ביקורת חיובית בכתיבתו על המופע, ושיבח את קולם ואת התפתחות הסבב.
הוא גם הבחין בהבדל בין המופיעים על הבמה, ובמיוחד את "קולה הבהיר של גאגא ווסגנון הסולן הבוגר של מר בנט".
בביקורת חיובית נוספת, הווארד רייך משיקגו טריביון הצהיר כי "בנט וגאגא מחקו את העשורים המפרידים ביניהם".
ג'ו לינץ ממגזין הבילבורד העניק דירוג של 4 כוכבים עבור הופעות הקול הבולטות של גאגא ובנט.
הוא שיבח את גרסות הכיסוי של גאגא לשירים "Bang Bang" ו-"La Vie en Rose" ותיאר אותה כ-"נדהמת".
"Cheek to Cheek Tour" דורג במקום הראשון ברשימת עשרת סיבובי ההופעות הטובים ביותר לשנת 2015 של המגזין ניו יורק.
ג'סי לורנס מעיתון פורבס דיווחה כי היה ביקוש רב לכרטיסים, מה שהוביל לתאריכים נוספים שנוספו לסבב מאוחר יותר, היא גם ציינה כי לקונצרטים היה מחיר כרטיס גבוה בהרבה מהממוצע, במיוחד בשווקים המשניים.
שני התאריכים הראשונים שלו נמכרו מיד, עם ביקוש גבוה בעוד שהמחיר הממוצע בשוק המשני להופעות הסילבסטר בצ'לסי היה מעל 1,000 דולר עם מחיר כניסה של 329 דולר לכמות כרטיסים מוגבלת.
הקונצרט של סוף השנה היה ההופעה היקרה ביותר בלאס וגאס, עם כרטיסים בממוצע של כ-647.58 דולר ומחיר הכניסה החל מ-239 דולר.
מחירו של המופע בלוס אנג'לס בתיאטרון "The Wiltern" היה כ-297.64 דולר בממוצע על פני כמה מאות כרטיסים זמינים.
לאחר מכן שוב בהופעות בניו יורק, אזלו כל הכרטיסים במהרה למעט המושבים בשורה הראשונה, מה שהוביל לתאריך שלישי נוסף בעיר ב-22 ביוני 2015. מצב דומה התרחש כאשר כרטיסים הועמדו למכירה לקונצרט שלהם ב-8 ביוני באולם רויאל אלברט הול בלונדון, מה שמוביל לתאריך נוסף שהיתווסף ל-9 ביוני.
הכרטיסים להופעות בין 26–27 ביוני בפסטיבל רביניה אזלו גם לפני שהיו זמינים לקהל הרחב.במאמר אחר של עיתון פורבס כתב לורנס כי יש ביקוש "מסיבי" לכרטיסים בשוק המשני להופעות של רדיו סיטי מיוזיק הול.
על פי "TiqIQ", המחיר המשני הממוצע היה 380.83 דולר כאשר הכרטיסים הזולים במחיר של 143 דולר ובכך היו לכרטיסים עם המחיר המשני היקרים ביותר בסבב בארצות הברית.
המחיר הממוצע הכולל עלה ב-50.5% בכל 24 התאריכים במדינה, ועמד על כ-252.91 דולר.
בהמשכו של "Cheek to Cheek Tour" לורנס כתב על המופע במרכז האירועים "Borgata" באטלנטיק סיטי, בו הייתה עלות הכרטיסים בממוצע של כ-406.90 דולר ומחיר הכניסה היה מ-220 דולר.
ככל שהתקרב הסבב לתאריכי הופעותיו האחרונים, יותר ויותר הופעות נוספות נמכרו ב-100% כאשר המחירים הממוצעים בתאריכים ובמקומות הנותרים עמדו על 213.58 דולר.
ברשימת 100 סיבובי ההופעות המובילים בעולם של "Pollstar" בשנת 2015, הכתיר את הסבב המשותף במקום ה-69 עם סך של כ-13.1 מיליון דולר הכנסות מתוך 13 מופעים שונים בהן נכחו כ-146,795 אוהדים.
ברשימת סוף שנת המגזין, "Cheek to Cheek Tour" הוצב במקום ה-71 במצעד 200 סבבי ההופעות המובילים בצפון אמריקה לשנת 2015. בסיומו, הכניס כ-15.3 מיליון דולר מתוך כ-27 הופעות עם קהל של כ-176,267 אוהדים.
בנוסף, העומד בטקס פרסי האמי ה-67 לפרס ספיישל הבידור בפריים טיים יוצא מן הכלל.
שנהטקסקטגוריהתוצאהמקור2015פרסי האתר של בילבורדסיבוב ההופעות הטוב ביותרפרסי האמיספיישל בידור בפריים טיים יוצא מן הכלל (DVD)
להלן רשימת השירים שבוצעו במהלך סיבוב ההופעות:
+תאריךעיראזורסיבת ביטול9 ביוני 2015לונדוןRoyal Albert Hallמחלתו של בנט
Chastity (בעברית: צניעות) הוא אלבום הפסקול הראשון של זמרת הפופ האמריקנית, שר בשיתוף הזמר והמפיק מוזיקלי, סוני בונו.
האלבום יצא לאור ב-20 ביוני 1969, על ידי חברת התקליטים אטקו רקורדס.
אלבום הפסקול נוצר על מנת לקדם את הסרט בכיכובה של שר "Chastity", שיצא ב-24 ביולי 1969.
"" - יצא לאור ב־1969, כסינגל הראשון והפותח מתוך האלבום.
"Che sarà" (בעברית: "מה יהיה") הוא שיר איטלקי מאת ג'ימי פונטנה (לחן) ופרנקו מיליאצ'י (מילים) שנכתב עבור פסטיבל סן רמו של שנת 1971. עד לאותה שנה כל שיר בתחרות בוצע בשני ביצועים כדי להדגיש יותר את היצירה של הכותבים מאשר הביצוע של הזמרים.
השיר "Che sarà" בוצע בפסטיבל על ידי חוזה פליסיאנו ועל ידי הלהקה "ריקי אה פוברי" (העשירים והעניים).
השיר הגיע למקום השני בתחרות אחרי השיר "הלב הוא צועני".
המפיקים האיטלקים של חברת התקליטים RCA ראו בשיר הזדמנות להביא את פליסיאנו, שהיה כבר אז כוכב בינלאומי, לאיטליה.
אף על פי שריקי אה פוברי הייתה להקה חדשה, היא נבחרה לבצע את השיר, אחרי שג'אני מורנדי, זמר מפורסם באיטליה שעבד עם RCA, דחה את הפנייה אליו לשיר את השיר.
ההקלטה של פליסיאנו של השיר באיטלקית שזכתה להצלחה באיטליה, במרכז ומזרח אירופה, במזרח התיכון וביפן.
פליסיאנו הקליט גרסה של השיר בספרדית בשם "Qué será" שזכתה להצלחה רבה בדרום אמריקה ובספרד, שם הגיעה למקום הראשון במצעד.
גרסה באנגלית של השיר נקראה "Shake A Hand" ונכנסה למצעדים בסקנדינביה אבל לא הגיע לעשרת הראשונים בארצות הברית ובבריטניה.
השיר מופיע בסרט הבולגרי הקלאסי משנת 1982, " A Nameless Band".
בסצנה מסוימת מכריזה הזמרת רני (בגילומה של קטרינה אברו) על "Che sarà" כ"שיר לאהבה, פרידה ועוד משהו".
השיר מתאר את העצבות של הזמר כשהוא עוזב את כפר מולדתו, ונכתב בהשראת העיר קורטונה בטוסקנה שם הפזמונאי פרנקו מיליאצ'י חי שנים רבות.
ג'ימי פונטנה, שכתב את הלחן, הקדיש את השיר לברנלדה, כפר מולדתה של אשתו.
במקרה סיפורו של קורטונה מהדהד בתולדות חייו של חוזה פליסיאנו, שנולד בכפר לארס שבפוארטו ריקו, ועבר לניו יורק, שם הצטרף לתושבי פוארטו ריקו רבים שהיגרו לארצות הברית.
Cheap Thrills הוא אלבום מוזיקלי מאת "Big Brothers & Holding Company" או בקיצור BBHC והסולנית שלהם ג'ניס ג'ופלין.
האלבום הוקלט ויצא לאור בשנת 1968. זהו אלבום רוק, בלוז רוק, ורוק מתקדם, והוא מכיל כמה מלהיטיה הגדולים של הלהקה, כדוגמת "Piece of My Heart" ,"Summertime" ו- "Ball and Chain".
האלבום הוא האלבום השני של הלהקה, אחרי "Big Brother Holding Company".
האלבום זכה להצלחה רבה, והיה בראש המצעדים במשך שמונה שבועות בשנת 1968. האלבום כולל שלוש גרסאות כיסוי (קאברים), שחלקן הפכו ללהיטים רק לאחר שפורסמו על יד הלהקה: "Piece of My Heart" ו- "Ball and Chain".
האלבום הוקלט בצורת סטריאו ומונו, כאשר באוזן ימין אפשר לשמוע את הגיטרה השנייה והבס, ובאוזן שמאל אפשר לשמוע את התופים ואת הגיטרה המובילה.
לעומת זאת, את קולה של ג'ניס ג'ופלין ניתן לשמוע בשתי האוזניים, מה שמייצר תחושה של חוויה עוצמתית של המופע המוזיקלי.
למרות הכנסת קולות קהל להקלטות, כל הרצועות הוקלטו באולפן, חוץ מ-"Ball and Chain" שהוקלט בהופעה של הלהקה בפילמור אודיטוריום בסן פרנסיסקו.
לאחר ההצלחה של הלהקה בפסטיבל הפופ של מונטריי ב-1967, יצא לאור אלבומם הראשון.
אחרי שהאלבום "Big Brother Holding Company" יצא לאור, הלהקה החלה להקליט שירים מקוריים וגרסאות כיסוי ושנה לאחר מכן הוציאה את האלבום "Cheap Thrills" (ריגושים זולים).
האלבום זכה להצלחה רבה, ובסוף השנה זה היה האלבום המצליח ביותר של 1968, לאחר שמכר כמעט מיליון עותקים.
עם זאת, ההצלחה הייתה קצרת מועד, כאשר ג'ופלין עזבה את הלהקה לקריירת סולו בדצמבר 1968.
עטיפת האלבום, שבה מצויר קומיקס מאת רוברט קראמב שבו בכל ריבוע מוזכר שם של שיר באלבום לפי הסדר, הייתה אמורה להיות בכלל צידו האחורי של האלבום.
בצד הקדמי הייתה אמורה להופיע תמונה של כל חברי הלהקה ערומים יחד במיטה, אך חברת ההקלטות קולומביה רקורדס הטילה וטו וקבעה שאסור שתמונה זאת תהיה בחזית האלבום.
כשג'ופלין, שהייתה מעריצה של קומיקס מחתרתי ובמיוחד של עבודתו של קראמב, ראתה את הקומיקס שצייר והיא מאוד התלהבה.
היא דרשה מחברת התקליטים שזאת תהיה עטיפת האלבום, ואלה קיבלו את ההצעה.
בריאיון ל- "AIGA", אמר מנהל האמנות של קולומביה רקורדס, ג'ון ברג, "ג'ופלין הזמינה את זה (העטיפה), והיא מסרה לי באופן אישי את "cheap thrills" במשרד.
לא היו שינויים עם רוברט קראמב.
הוא סירב שישולם לו, באומרו, 'אני לא רוצה את הכסף המטונף של קולומביה.' "
Cheers to the Fall (בעברית: לחיים לסתיו) הוא אלבום הבכורה של הזמרת-יוצרת האמריקאית אנדרה דיי.
האלבום יצא לאור ב-28 באוגוסט 2015 על ידי חברת התקליטים וורנר מיוזיק גרופ.
מדינהתאריך יציאהפורמטחברת תקליטיםמקורעולם28 באוגוסט 2015תקליטור • הורדה דיגיטליתוורנר מיוזיק גרופ
Chega de Saudade (ידוע גם כ-"No More Blues") הוא סטנדרט ג'אז בסגנון בוסה נובה.
הלחן מוכר כשיר הבוסה נובה הראשון שהוקלט.
השיר הולחן על ידי אנטוניו קרלוס ז'ובים ומילותיו נכתבו על ידי ויניסיוס דה מוראיס.
גרסת השיר שהקליט הזמר ז'ואאו ז'ילברטו היא הגרסה המפורסמת ביותר של השיר.
השיר דורג במקום השישי ברשימת "100 השירים הברזילאים הגדולים ביותר" בהמהדורה הברזילאית של המגזין רולינג סטון.
השיר הוקלט לראשונה בשנת 1957 על ידי הזמרת הברזילאית אליזט קרדוסו, ונכלל באלבומה Canção Do Amor Demais שיצא לאור בשנת 1958. עם זאת, גרסתה לא זכתה לתשומת לב רבה.
ז'ואאו ז'ילברטו היה השני להקליט את השיר, אותו הוציא כסינגל בשנת 1958. השיר היה ללהיט וגיבש את הבוסה נובה כסגנון במוזיקה הלטינית.
השיר גם הופיע באלבום הבכורה של ז'ילברטו, Chega de Saudade.
Cheap Ass Weave הוא סינגל שהוקלט על ידי הראפרית האמריקאית קארדי בי.
השיר יצא לאור ב-15 בדצמבר 2015, על ידי חברת התקליטים צ'יפ רקורדס, כסינגל הבכורה של קארדי בי, אם כי סינגל הבכורה המסחרי שלה הוא "Bodak Yellow", שיצא לאור בשנת 2017, כחלק מאלבום הבכורה שלה, Invasion of Privacy.
השיר יצא לאור בסוף שנת 2015, תוך שבסמוך אליו יצא גם השיר "Stripper Hoe".
השיר נכתב על ידי קארדי בי והופק על ידי זדות וקרונצ'י.
השיר הוא דיס שנכתב על הראפרית הבריטית ליידי לשור.
השורה שמתייחסת לליידי לשור היא "Lady Leshurr done told y'all to go brush your teeth", בה קארדי בי מדברת באופן ברור עליה.
השיר מכיל קטעים מהשיר "Queen's Speech 4".
הווידאו קליפ הרשמי של השיר פורסם ב-15 בדצמבר 2015, ביום בו יצא כסינגל רשמי.
בתחילת הקליפ, ניתן לראות את קארדי בי כשהיא עוברת סדרת טיפולים קוסמטיים.
לאורכו של הקליפ, ניתן לראותה בשלל סצנות שונות, תוך שבאמצע שלו הוא נקטע על ידי מישהו שמתחיל להקריא כמה משפטים.
נכון לדצמבר 2020, מונה הצפיות של הקליפ עומד על למעלה מ-4 מיליון צפיות.
מדינהתאריך יציאהפורמטחברת תקליטיםמקורעולם15 בדצמבר 2015הזרמת מוזיקה • הורדה דיגיטליתצ'יפ
"Cheerleader" (בעברית: מעודדת) הוא סינגל שהוקלט על ידי הזמר הג'מייקני OMI .
השיר נכתב על ידי OMI וקליפטון דילון, מארק ברדפורד וריאן דילון, והופק על ידי OMI וקליפטון דילון.
השיר הושמע למעלה מ-1.1 מיליארד פעמים בספוטיפיי.
הווידאו קליפ המקורי של השיר, שבוים על ידי טים קאש, צולם באורגון בתקציב קטן.
הווידאו קליפ נצפה למעלה מ-20 מיליון פעמים ביוטיוב.
הווידאו הקליפ השני של השיר, שבוים על ידי סקורפיו 21, צולם בבית הקפה Red Bones במחוז סנט אנדרו , ג'מייקה, בינואר 2015.
גרסת הרמיקס של פליקס ין
גרסת הרמיקס של פליקס ין יצאה ב-19 במאי 2014. גרסה זו הושמעה למעלה מ-1.1 מיליארד פעמים בספוטיפיי.
גרסה זו נמצאת גם באלבום האולפן הראשון של OMI, Me 4 U.
הווידאו קליפ של גרסת הרמיקס, שבוים על ידי לני בס, צולמה בחוף הולובר, פלורידה.
נכון לאוגוסט 2021, הווידאו קליפ נצפה למעלה מ-1.1 מיליארד פעמים ביוטיוב
כריס מולאנפי, מסלייט, מצא את המילים של השיר "מדרדרים עד כדי גיחוך".
עם זאת, הוא שיבח את פזמון השיר ואמר כי הוא "קשור באופן אוניברסלי ובלתי-תרבותי בלתי נשכח."
ניק מסיט, מפורבס, סבר כי השיר הכניס מוזיקת דיפ האוס למיינסטרים של ארצות הברית.
ניתן לשמוע את השיר בסרט האנימציה מ-2017, אמוג'י: הסרט, כאשר ג'ין ופריצה נכנסים לספוטיפיי.
השיר גם הושמע בפרסומת לטויוטה C-HR ב-2018.
שנהפרסקטגוריהתוצאה2015פרסי בחירת הנוערשיר הקיץ פרסי הווידאו קליפים של MTVשיר הקיץ פרס המוזיקה NRJהשיר הבין-לאומי של השנה 2016פרסי המוזיקה של רדיו דיסנישיר השנה השיר הטוב ביותר שגורם לך לחייך פרס המוזיקה של בילבורדשיר השנה
אזורתאריםמכירותאוסטרליה (ARIA)פלטינה ×6420,000בלגיה (BEA)פלטינה ×260,000קנדה (Music Canada)פלטינה ×9720,000דנמרק (IFPI Denmark)פלטינה ×4240,000צרפת (SNEP)יהלום233,333גרמניה (BVMI)יהלום1,000,000איטליה (FIMI)פלטינה ×7350,000מקסיקו (AMPROFON)יהלום+פלטינה+זהב390,000ניו זילנד (RMNZ)פלטינה ×345,000ספרד (PROMUSICAE)פלטינה ×4200,000שוודיה (GLF)פלטינה ×7280,000הממלכה המאוחדת (BPI)פלטינה ×42,400,000ארצות הברית (RIAA)פלטינה ×32,100,000
מדינהתאריךפורמטגרסהחברת תקליטיםהערות ג'מייקה 2 בספטמבר 2012 הורדה דיגיטליתמקורית אופה אירלנד 19 במאי 2014רמיקס של פליקס יןאולטרה רקורדס • קולומביה רקורדס ארצות הברית 20 במאי 2014אוסטרליה 12 בדצמבר 2014 הממלכה המאוחדת 12 באפריל 2015 ארצות הברית 5 במאי 2015 להיט רדיו עכשווי מוזיקה קצבית עכשווית
Cheese (בעברית: גבינה) הוא אלבום הבכורה של המוזיקאי הבלגי סטרומאה, שיצא ב-14 ביוני 2010. השירים "Bienvenue chez moi", "House'llelujah", "Rail de Musique", "Peace or Violence", "Te Quiero" ו-"Silence" פורסמו כסינגלים שיווקיים, כאשר כולם נכנסו למצעדי מוזיקה שונים, מלבד "Rail de Musique" ו-"Bienvenue Chez Moi".
מתוך האלבום יצאו שלושה סינגלים רשמיים, הלהיט "Alors on danse", "Te Quiero" ו-"House'llelujah".
כל הרצועות באלבום נכתבו על ידי סטרומאה.
Cheer Up (מסוגנן באותיות גדולות) הוא שיר שהוקלט על ידי להקת הבנות הדרום קוריאנית טווייס.
השיר יצא לאור ב-25 באפריל 2016, על ידי JYP אנטרטיינמנט, כסינגל המוביל מתוך המיני-אלבום השני שלהן, Page Two.
השיר נכתב והולחן על ידי סם לואיס וה-Black Eyed Pilseung.
השיר הגיע למקום הראשון במצעד הדיגיטלי של Gaon, והוא הסינגל המצליח ביותר במצעד זה ב-2016. השיר אף זכה בקטגוריית "שיר השנה" בפרסי המוזיקה של מלון ובפרסי המוזיקה האסייתית של Mnet.
ב-24 בפברואר 2017 הודיעה הלהקה כי הופעת הבכורה היפנית שלהן נקבעה ל-28 ביוני.
הן הוציאו את האלבום #Twice, אשר כלל גרסאות קוריאניות ויפניות של חמישה שירים, ובהם "Cheer Up".
המילים לגרסה היפנית נכתבו על ידי יו שימוג'י.
"Cheer Up" נכתב והופק על ידי סם לואיס וה-Black Eyed Pilseung, אותו צוות אשר אחראי לכתיבת הלהיט הקודם של הלהקה, "Like Ooh-Ahh" מהמיני-אלבום הראשון שלהן.
"Cheer Up" הוא שיר דאנס-פופ המשלב מספר ז'אנרים, כגון היפ הופ, האוס טרופי ודראם נ' בייס.
תערובת זו תוארה כ"פופ צבעוני".''
הקליפ הרשמי של "Cheer Up" בוים על ידי צוות ההפקה נייב (קים יונג ג'ו ויו סונג וו).
ב-25 באפריל 2016 עלה הקליפ לערוץ היוטיוב הרשמי של JYP אנטרטיינמנט.
הקליפ הפך ויראלי וצבר 400,000 צפיות תוך שלושים דקות בלבד.
הוא הגיע למיליון צפיות תוך פחות מיממה, ועבר את רף שבעה מיליון צפיות ב-27 באפריל.
בווידאו קליפ, מגלמות חברות הלהקה דמויות מסרטים ותוכניות טלוויזיה מפורסמות.
מינה מגלמת את איטסוקי פוג'י מהסרט "מכתב אהבה", סאנה מגלמת את סיילור מון, נייאון מגלמת את סידני פרסקוט מסדרת הסרטים "צעקה", ציו מגלמת את הולי גולייטלי מארוחת בוקר בטיפאני וג'ונגיון מגלמת את פיי מצ'ונגקינג אקספרס.
מומו היא גיבורת פעולה המזכירה את סדרות סרטי טומב ריידר והאויב שבפנים, ג'יהיו מגלמת מעודדת ממעודדות צמודות, צ'ייאונג מגלמת בוקרת (בדומה לסרטי מערבונים שונים, ובפרט בעבור חופן דולרים), ודהיון מגלמת את הוואנג ג'יני מהסרט "הוואנג ג'ין יי".
ב-17 בנובמבר, הגיע הסרטון ל-100 מיליון צפיות.
ב-9 באוגוסט 2017, עבר הקליפ את רק ה-200 מיליון צפיות, מה שהפך את Twice ללהקת הבנות הדרום קוריאנית הראשונה להגיע להישג זה עם שני קליפים.
הקליפ אף היה לנצפה ביותר ביוטיוב בקוריאה הדרומית בשנת 2016. וידאו קליפ מיוחד, ששמו "Twice Avengers", יצא לאור ב-27 במאי כחלק מחגיגות הגעתו של הקליפ המקורי ל-35 מיליון צפיות ביוטיוב.
בקליפ המיוחד, רוקדות חברות הלהקה על סט שנראה כמו כוכב לכת בחלל החיצון.
שנהטקספרסתוצאהמקור2016פרסי המוזיקה של מלוןפרס השיר הטוב ביותר (שיר השנה)הריקוד הטוב ביותר - נקבהפרסי המוזיקה האסייתית של Mnetשיר השנההופעת הריקוד הטובה ביותר - קבוצת נשים2017פרסי דיסק הזהבדיסאנג דיגיטלי (שיר השנה)בונסנג דיגיטליפרסי המוזיקה של סיאולהקלטת השנה בהוצאה דיגיטליתפרסי המוזיקה של גאון צ'ארטשיר השנה – אפרילפרסי המוזיקה הקוריאניתשיר השנהשיר הפופ הטוב ביותר
ChatGPT (ראשי תיבות של Generative Pre-trained Transformer, בתרגום חופשי: "טרנספורמר מאומן-מראש בעל יכולת יצירה") הוא צ'אטבוט מבוסס בינה מלאכותית יוצרת שפותח על ידי חברת התוכנה האמריקאית "OpenAI".
הצ'אטבוט בנוי על מודל שפה גדול GPT-5, ולפני כן היה בנוי על GPT-3.5 (המבוסס על GPT-3) ו-GPT-4 של החברה, ואומן תוך שימוש בשיטות של למידה מונחית ולמידת חיזוק יחדיו.
ChatGPT הושק באופן ראשוני ב-30 בנובמבר 2022. עד מהרה הוא עורר תשומת לב רבה, בעיקר בשל תגובותיו המפורטות והרהוטות בתחומי ידע רבים.
עם זאת, הדיוק העובדתי המשתנה של הצ'אטבוט היה לחיסרון משמעותי שלו.
בעקבות השקת ChatGPT שוויה של OpenAI הוערך בכ-29 מיליארד דולר, נכון לראשית 2023.
הצ'אטבוט ChatGPT בנוי על מודל GPT-5 שהושק ב-8 באוגוסט 2025.
ChatGPT הוא חלק ממשפחת מודלי השפה GPT.
הוא אומן בתהליך המכונה "כוונון עדין", השייך לתחום העברת הלמידה , על בסיס מודל השפה GPT-3.5, גרסה משופרת של מודל GPT-3 של OpenAI.
במסגרת תהליך הכוונון העדין שולבו הן למידה מונחית (למידת פתירת בעיות על בסיס מאגר גדול של דוגמאות "פתורות") והן למידת חיזוק (שבבסיסה השלמת משימות ולמידה באמצעות תגמולים), בטכניקה הנקראת למידת חיזוק ממשוב אנושי .
במסגרת שתי השיטות נעשה גם שימוש במאמנים אנושיים כדי לשפר את ביצועי המודל.
במסגרת שיטת הלמידה המונחית, הוזנו למודל שיחות בהן המאמנים גילמו את שני הצדדים: המשתמש והעוזר הווירטואלי המבוסס על בינה מלאכותית.
במסגרת שיטת למידת החיזוק, מאמנים אנושיים דירגו לראשונה את התגובות שהמודל יצר בשיחה קודמת.
דירוגים אלה שימשו ליצירת "מודלי תגמול" (Reward models), שהמודל כוונן עוד יותר על ידיהם, כך שלפני שהמודל יפלוט תוצאה, הוא יבחר את התוצאה שתביא ל"תגמול" הגבוה ביותר (על בסיס הדירוג שניתן).
זאת, תוך שימוש במספר איטרציות של Proximal Policy Optimization , משפחת אלגוריתמי למידת חיזוק חסרי-מודל של OpenAI.
אלגוריתמים אלה נחשבים חסכוניים ביחס לאלגוריתמי TRPO, והם מבטלים רבות מהפעולות היקרות (מבחינה חישובית) בביצועיהם המהירים.
יצוין כי אימון מודל באמצעות למידת חיזוק מתאפשר ללא התערבות אנושית בתחומים שיש בהם חוקים ותגמולים קבועים מראש (למשל, חוקי שחמט וניצחון בשחמט).
מאחר שבשפה אנושית אין חוקים ותגמולים כאלו, התערבות אנושית לקביעת התגמול או הדירוג היא הכרחית לאימון מודל שפה בשיטה זו.
בתחילה אומנו המודלים בשיתוף פעולה עם חברת מיקרוסופט ועל תשתית מחשוב-העל שלהם, Azure, אשר פעלה על מעבדים גרפיים מתוצרת חברת אנבידיה.
התשתית נבנתה על ידי מיקרוסופט במיוחד עבור OpenAI, בעלות של "מאות מיליוני דולרים", על פי דיווחים.
בעקבות ההצלחה של ChatGPT, מיקרוסופט שדרגה באופן משמעותי את התשתית של OpenAI ב-2023.
יתרה מזאת, OpenAI ממשיכה לאסוף נתונים ממשתמשי ChatGPT, שניתן יהיה להשתמש בהם כדי להמשיך לאמן ולכוונן את ChatGPT.
באפשרות המשתמשים להצביע לחיוב ולשלילה על התגובות שהם מקבלים מ-ChatGPT, וכן למלא משוב נוסף.
בעוד שתפקידו המרכזי של צ'אטבוט הוא לחקות בעל-שיחה אנושי, ChatGPT הוא רב-תכליתי.
בין היתר, באפשרותו לכתוב ולנפות שגיאות בתוכנות מחשב; לחבר מוזיקה, תסריטים, מעשיות ומאמרים; לענות על שאלות של מבחן (לעיתים, בהתאם למבחן, ברמה גבוהה משל הנבחן האנושי הממוצע); לכתוב שירה וליריקה; לחקות מערכת לינוקס; לדמות חדר צ'אט שלם (בשיחות קבוצתיות למשל); לשחק משחקים כגון איקס עיגול; ולדמות כספומט.
נתוני האימון שמחזיק ChatGPT כוללים דפי עזר ומידע על תופעות אינטרנט ושפות תכנות שונות, כדוגמת המערכת Bulletin Board System ושפת התכנות פייתון.
בהשוואה ל-InstructGPT שקדם לו, ChatGPT מנסה לצמצם תגובות פוגעניות ושקריות.
בשונה ממרבית הצ'אטבוטים, ChatGPT הוא stateful.
כלומר, הוא "זוכר" בקשות קודמות שהוזנו לו לאורך השיחה ומתאים את תשובותיו למשתמש באופן דינמי ובהתבסס על כלל האינטראקציה, ולא רק על הקלט הנוכחי.
בשל תכונה זו הציעו עיתונאים שונים כי ניתן יהיה להשתמש ב-ChatGPT כמטפל מותאם אישית.
במטרה למנוע הצגה ויצירה של תגובות פוגעניות מצד ChatGPT, קיים ממשק API המפקח על השאילתות שמתקבלות ומסנן אותן, כך שהוראות שעלולות להיות גזעניות או סקסיסטיות נדחות על ידי התוכנה.
עם זאת, יש ל-ChatGPT מגבלות שונות.
OpenAI הכירה בכך ש-ChatGPT "לפעמים כותב תשובות שנשמעות סבירות אך הן שגויות או שטותיות".
התנהגות זו משותפת למודלי שפה גדולים ונקראת "הזיה".
מודל התגמול של ChatGPT, שתוכנן סביב בקרה אנושית, עשוי לעבור אופטימיזציית-יתר ובכך לפגוע בביצועים, אפשרות הידועה גם בשם חוק גודהארט.
על פי דיווח של ה-BBC, החל מדצמבר 2022, ChatGPT אינו מורשה "להביע דעות פוליטיות או לעסוק באקטיביזם פוליטי".
עם זאת, קיים מחקר המצביע על כך ש-ChatGPT מפגין אוריינטציה פרו-סביבתית ושמאלנית-ליברטריאנית כאשר הוא מתבקש לנקוט עמדה על הצהרות פוליטיות מתוך שני יישומי עזר להצבעה ("מצפני בחירות") .
במהלך אימון התוכנה העדיפו הסוקרים האנושיים תשובות ארוכות יותר, ללא קשר להבנה בפועל או לתוכן העובדתי שבתשובות.
בנוסף, נתוני האימון לוקים בהטיה אלגוריתמית, שעלולה להתגלות מתגובות של ChatGPT לשאילתות הכוללות תיאורים של אנשים.
באחד המקרים, ChatGPT יצר קטע ראפ המצביע על כך שמדעניות נשים ומדענים שאינם לבנים היו נחותים ממדענים לבנים וגברים.
מאחר ש-ChatGPT אומן על נתונים הנכונים לשנת 2021, הוא אינו מסוגל להשיב במדויק על שאלות הנוגעות לאירועים שהתרחשו בשנת 2022. כך, למשל, הצ'אטבוט השיב בשלילה לשאלות "האם אילון מאסק רכש את טוויטר" ו"האם רוסיה כבשה את חרסון?"; ובחיוב לשאלה "האם טכנית, שינזו אבה יכול להתמודד לראשות ממשלת יפן?".
בחודש מרץ 2023 הודיעה OpenAI על תמיכת הצ'אט בתוספים אשר יחברו אותו לשירותים נוספים ברחבי הרשת, ובכך יגדלו יכולותיו ולהתגבר על מגבלת העובדה שאומן עד שנת 2021. אולם שנה אחר כך הוחלפו התוספים בחנות GPT Store, אליה כל משתמש יכול להעלות GPT שפיתח.
בשנת 2024 התפרסם מחקר שערכה פרופסור גל אסטרייכר זינגר יחד עם ד"ר שיר אתגר וד"ר ענבל יהב במטרה לבחון האם ChatGPT יודע לנחש מגדר ואם כן, כיצד זה משפיע על העצות שהוא מספק.
על פי תוצאות המחקר, האלגוריתם של ChatGPT הסיק לבד מסקנות לגבי מין המשתמש שתיקשר איתו על פי המקצוע שהמשתמש הצהיר עליו, בהתבסס על הבחנה בין 'מקצועות נשיים' לבין 'מקצועות גבריים'.
בעקבות זאת סיפק ChatGPT המלצות שונות בהתאם למין המשתמש המשוער, תוך שימוש בטון דיבור שונה.
ChatGPT הושק ב-30 בנובמבר 2022, על ידי חברת OpenAI מסן פרנסיסקו, שבין מוצריה נמנים גם DALL·E 2 ו-Whisper.
תחילה הושק השירות בחינם לכלל הציבור, עם תוכניות להפיק רווחים מהשירות מאוחר יותר.
ב-5 בדצמבר 2022, OpenAI העריכה כי ל-ChatGPT כבר היו יותר ממיליון משתמשים.
על פי רשת CNBC, נכון ל-15 בדצמבר 2022 השירות "עדיין מושבת מעת לעת", בשל עומסי שימוש.
השירות פועל בצורה הטובה ביותר בשפה האנגלית, אך הוא מסוגל להשיב גם על שאילתות בשפות אחרות, ברמות שונות של הצלחה.
על פי סקוט אהרונסון , חוקר אורח ב-OpenAI, החברה עדיין עובדת על הוספת סימן מים דיגיטלי למערכות ייצור הטקסט שלה, כדי להיאבק בשימוש זדוני בשירותיה לשם גניבה אקדמית או למטרות ספאם.
בחודש מרץ 2023 השיקה OpenAI את המודל המשופר GPT-4, הזמין למשתמשי הצ'אטבוט בתשלום.
עם השקתו, ChatGPT זכה לביקורות חיוביות בדרך כלל; הניו יורק טיימס כינה אותו "צ'אטבוט הבינה המלאכותית הטוב ביותר ששוחרר אי פעם לקהל הרחב".
העיתונאית סמנתה לוק מהגרדיאן כתבה כי הצ'אטבוט הצליח לייצר טקסט "דמוי-אנושי" ו"מפורט באופן מרשים".
כתב הטכנולוגיה דן גילמור השתמש ב-ChatGPT עבור מטלה של סטודנט, ומצא שהטקסט שהוא יצר היה ברמה של מה שסטודנט טוב היה כותב.
הוא סבר כי "לאקדמיה יש כמה בעיות רציניות מאוד להתמודד איתן".
אלכס קנטרוביץ מהמגזין "סלייט" שיבח את ChatGPT על כך שדחה שאלות הקשורות לגרמניה הנאצית, בהן הטענה כי "אדולף היטלר בנה כבישים מהירים בגרמניה", טענה שנוגעת למידע על השימוש של גרמניה הנאצית בעבודות כפייה.
מדען המחשב והיזם פול גרהם מהאתר Y Combinator צייץ בטוויטר כי "הדבר המרשים בתגובה ל-ChatGPT הוא לא רק מספר האנשים שנשבים מכך, אלא מי הם.
אלה לא אנשים שמתרגשים מכל דבר חדש ונוצץ.
אילון מאסק כתב כי "ChatGPT מפחיד בכמה שהוא טוב.
אנחנו לא רחוקים מבינה מלאכותית חזקה בצורה מסוכנת".
מאסק השהה את הגישה של OpenAI למסד נתונים של טוויטר עד להבנה טובה יותר של התוכניות של OpenAI, וקבע כי "OpenAI הוקמה כקוד פתוח וללא כוונת רווח.
שני אלה עדיין לא נכונים".
מאסק היה אחד ממייסדי OpenAI בשנת 2015, בין היתר כדי לטפל בסיכון הקיומי מבינה מלאכותית, אך התפטר ב-2018.
הצ'אטבוט זכה לביקורות חיוביות מצד מפתחי תוכנה, ונחשב לכלי יעיל בפתרון בעיות פשוטות, המאפשר למתכנתים להתרכז במהות הפיתוח, בארכיטקטורה, ובביצוע משימות מורכבות.
מעט לאחר השקתו, יכולתו לכתוב קוד אף העלתה תהיות האם הוא מייתר את הצורך במתכנתים.
אולם לפי מספר מומחי בינה מלאכותית, חלק גדול מעבודת הנדסת התוכנה, ובין היתר הבנת הצורך של המשתמש בתוכנה, דורש הבנה אנושית ואינו ניתן לביצוע על ידי מכונה.
במאמר דעה מדצמבר 2022, הכלכלן האמריקאי פול קרוגמן כתב ש-ChatGPT ישפיע על הביקוש לעובדי מידע.
ג'יימס וינסנט מ-The Verge ראה בוויראליות של ChatGPT עדות לכך שהבינה המלאכותית הפכה למיינסטרים.
עיתונאים שונים ציינו את הנטייה של ChatGPT להתנהגות של "הזיה".
מייק פרל מאתר Mashable בחן את ChatGPT בגרסה 3.5 עם מספר שאלות.
לדוגמה, הוא שאל את המודל מהי "המדינה הגדולה ביותר במרכז אמריקה שאינה מקסיקו".
ChatGPT ענה "גואטמלה", בעוד שהתשובה הנכונה היא ניקרגואה.
בכתבה ב-CNBC, כאשר ChatGPT התבקש להציג את מילות השיר "The Ballad of Dwight Fry", הוא סיפק מילים מומצאות ולא את המילים האמיתיות.
ב-The Verge נכתב כי חוקרים השוו את ChatGPT ל"תוכי סטוכסטי", וכך גם פרופסור אנטון ואן דן הנגל מהמכון האוסטרלי ללמידת מכונה.
הכלכלן טיילר קאון הביע חשש בנוגע להשפעותיה על הדמוקרטיה, תוך שהוא מציין כי אנשים יוכלו לשלוח תגובות אוטומטיות בניסיון להשפיע על תהליך קבלת ההחלטות בנוגע לתקנות חדשות.
בכתבה בגרדיאן הועלתה התהייה האם "ניתן יהיה לסמוך באמת" על כל תוכן שיימצא באינטרנט אחרי יציאתה לאור של ChatGPT, ונדרשה רגולציה ממשלתית בנושא.
בדצמבר 2022 הביעה גוגל דאגה בתוך החברה באשר לכוחו הבלתי צפוי של ChatGPT ומהפוטנציאל שהתגלה בקשר ליכולתם של מודלי שפה גדולים לשבש את הפעילות העסקית של מנועי החיפוש, וראתה בהם "איום חמור".
זאת, בשל החשש כי משתמשים יפנו ל-ChatGPT בחיפוש אחר תשובות לשאלות מסוימות, כאשר קודם לכן ביצעו חיפוש זה במנוע החיפוש של גוגל.
מנכ"ל החברה סונדאר פיצ'אי "הפך" והקצה מחדש צוותים במחלקות רבות בחברה כדי לסייע בעבודה על מוצרי הבינה המלאכותית שלה, כפי שדיווח הניו יורק טיימס.
כשבועיים לאחר מכן, ב-3 בינואר 2023 דווח ב-The Information כי מיקרוסופט הודיעה כי היא נערכת לשילוב ChatGPT במנוע החיפוש שלה, בינג, ככל הנראה בסביבות מרץ 2023, מהלך הנתפס כמאיים על גוגל, שנכון לאותה הכרזה הובילה בבטחה את שוק מנועי החיפוש העולמי.
בדצמבר 2022 הודיע אתר השאלות והתשובות Stack Overflow כי הוא אוסר על השימוש ב-ChatGPT כדי להפיק תשובות לשאלות, תוך ציון האופי המעורפל-עובדתית של התגובות של ChatGPT.
בינואר 2023, הוועידה הבין-לאומית ללמידת מכונה אסרה על כל שימוש בלתי מתועד ב-ChatGPT או במודלי שפה גדולים אחרים ליצירת טקסט כלשהו למסמכים שיוגשו.
בינואר 2023, לאחר ששיר בסגנון ניק קייב שנכתב על ידי ChatGPT שותף עם קייב, המוזיקאי עצמו הגיב לגרדיאן, באומרו כי הפעולה של כתיבת שיר היא "עניין של דם ואומץ ...
שדורש ממני משהו כדי ליזום את הרעיון החדש והרענן.
הוא דורש את האנושיות שלי".
הוא המשיך ואמר "עם כל האהבה והכבוד שבעולם, השיר הזה הוא בולשיט, לעג גרוטסקי למה זה אומר להיות אנושי, ובכן, אני לא אוהב את זה במיוחד".
חברות רבות, בהן Check Point Research, חטיבת המחקר של חברת אבטחת המידע הישראלית-אמריקאית צ'ק פוינט, ציינו כי ChatGPT מסוגל לכתוב תוכנות זדוניות והודעות דיוג (פישינג), במיוחד תוך שילוב מודל הבינה המלאכותית OpenAI Codex.
סם אלטמן, מנכ"ל OpenAI (שפיתחה את ChatGPT), כתב כי התוכנה המתקדמת עשויה להוות "(למשל) סיכון אבטחת סייבר עצום" וכן המשיך וחזה כי "בעשור הבא נוכל להגיע לבינה מלאכותית כללית (AGI) אמיתית, אז אנחנו צריכים לקחת את הסיכון בכך ברצינות רבה".
אלטמן טען כי בעוד ChatGPT "בהחלט לא קרוב ל-AGI", צריך "לסמוך על האקספוננציאליות.
במבט לאחור שטוח, במבט קדימה אנכי".
ליישום של ChatGPT וכלים בחינוך השפעות חיוביות וגם אתגרים.
מצד אחד, ChatGPT תומך בצורה חיובית בתהליך ההוראה-למידה על ידי כך שהוא משמש מסייע לחונכים ומדריכים, מעשיר ומייעל הפקת חומרי הוראה/צידה, מתפקד כמורה וירטואלי לתלמידים לצורך מענה על שאלות, ומאפשר שיתוף הפעולה בין לומדים.
יכולתו של ChatGPT ליצור תגובות דמויות אנושיות, מגובשות ואינפורמטיביות, ממקמת אותו ככלי עזר בעל ערך בתחומי ידע רבים ושונים.
במוסדות להשכלה גבוהה במיוחד, ChatGPT מציב אתגרים למיומנויות של למידה והערכה.
יכולותיו עשויות להפחית את האפקטיביות של שיטות למידה והערכה מסורתיות, במיוחד בתחומים הדורשים מהלומדים לכתוב טקסט, כגון כתיבת עבודות תזה או עבודות מחקר על ידי סטודנטים.
שימוש בכלי עלול לפגום בפיתוח מיומנויות חשיבה כמו חשיבה ביקורתית, מיומנויות אנליטיות וחשיבה יצירתית שלא ניתן לפתח על ידי שימוש בבינה מלאכותית.
יכולת של ChatGPT להציג מידע שגוי או מזויף שיראה נכון, עלול לערער את היושרה האקדמית.
סטיבן מארש כתב באטלנטיק כי השפעתו של ChatGPT על האקדמיה, ובפרט על מאמרי קבלה , טרם הובנה.
דניאל הרמן, מורה וסופר מקליפורניה, כתב כי ChatGPT עתיד לבשר על "הסוף של מקצוע האנגלית בתיכון".
במאמר בכתב העת המדעי Nature, כריס סטוקל-ווקר ציין כי מורים צריכים להיות מודאגים לגבי תלמידים שמשתמשים ב-ChatGPT כמיקור חוץ לכתיבה שלהם, אך כי מוסדות החינוך יסתגלו כדי לשפר חשיבה ביקורתית או הסקת מסקנות.
אמה באומן מרשת NPR כתבה על הסכנה בכך שסטודנטים יגנבו גנבה ספרותית באמצעות כלי בינה מלאכותית, שעלולים לייצר טקסט מוטה או שטותי בנימה סמכותית: "יש עדיין מקרים רבים שאתה שואל אותו שאלה והוא ייתן לך תשובה שנשמעת מרשימה מאוד שהיא פשוט שגויה לגמרי".
ג'ואנה סטרן מוול סטריט ג'ורנל תיארה דוגמה לרמאות במקצוע האנגלית בתיכון בארצות הברית תוך שימוש ב-ChatGPT – הגשת חיבור שנכתב על ידי הכלי.
פרופסור דארן היק מאוניברסיטת פורמן תיאר כיצד הבחין ב"סגנון" של ChatGPT במאמר שהגיש סטודנט.
גלאי-GPT מקוון העלה כי קיימת סבירות של 99.9% שהמאמר נוצר על ידי מחשב, אך להיק לא הייתה הוכחה מוצקה לכך.
עם זאת, אותו סטודנט הודה כי השתמש ב-ChatGPT כאשר עומת מול הטענה, וכתוצאה מכך נכשל בקורס.
היק הציע מדיניות של קיום בחינה אישית בעל פה אד-הוק בנושא המאמר במקרה שתלמיד חשוד במידה רבה בהגשת עבודה שנוצרה על ידי בינה מלאכותית.
אדוארד טיאן, סטודנט בשנתו האחרונה לתואר ראשון באוניברסיטת פרינסטון, יצר תוכנה בשם "GPTZero", הקובעת כמה מתוך טקסט נוצר על ידי בינה מלאכותית, ושניתן להשתמש בה כדי לזהות אם חיבור נוצר על ידי אדם, כדי להילחם בגנבה ספרותית באקדמיה.
ב-4 בינואר 2023 הודיעה מחלקת החינוך של העיר ניו יורק כי הגישה ל-ChatGPT דרך מכשירים ורשתות אינטרנט בבתי הספר תיחסם.
זאת, בשל "ההשפעות השליליות על למידת התלמידים ומהחששות בנוגע לבטיחות ולדיוק של התכנים".
בכתבה של העיתון הבריטי הטיימס נחשף כי במסגרת סינון התוכן הפוגעני (התעללות מינית, אלימות וגזענות) מהפלט של ChatGPT, OpenAI שילמה פחות מ-2 דולר לשעה לעובדים קנייתים, אוגנדים והודים כדי לתייג תוכן כזה, כדי לאמן את המודל.
אותם עובדים נחשפו לתכנים כה בעייתיים עד כדי כך שהם תיארו את מה שהם עשו כ"עינוי".
ChatGPT מנסה לדחות שאילתות שעלולות להפר את מדיניות התוכן שלה.
עם זאת, משתמשים מסוימים הצליחו "לפרוץ" את ChatGPT על ידי שימוש בשיטות שונות של הנדסת פרומפטים כדי לעקוף את ההגבלות הללו ולהערים על ChatGPT.
לדוגמה, הם הצליחו לגרום לו לתת הוראות כיצד להכין בקבוק תבערה או פצצה גרעינית, או ליצור טיעונים נאו-נאציים.
זמן קצר לאחר ההשקה, כתב בעיתון הקנדי "טורונטו סטאר" הצליח לגרום ל-ChatGPT לייצר אמירות שנויות במחלוקת, כדוגמת תמיכה בפלישה הרוסית לאוקראינה או תמיכה בייצור נשק גרעיני על ידי איראן.
עם זאת, כשהתבקש להתייחס לתרחיש בדיוני (מדוע ראש ממשלת קנדה ג'סטין טרודו אשם בבגידה), ChatGPT נרתע מליצור טיעונים.
בחודש אפריל 2023 הוגשה בקשה לאישור תובענה ייצוגית נגד חברת OpenAI בבית המשפט המחוזי בלוד, בטענה כי תוכנת ChatGPT פוגעת בפרטיות המשתמשים, אוספת עליהם מידע בניגוד לדין, תוך כדי שימוש במידע הנאסף על המשתמשים ובפרט משתמשים קטינים ואי רישום מאגר מידע.
בדצמבר 2023 הניו יורק טיימס הגיש תביעה כנגד OpenAI בגין שימוש בטקסטים שלו והפרת זכויות יוצרים.
"" (בעברית: "מה אני אומר לך לעשות") הוא סינגל שהוקלט על ידי הזמרת האיטלקייה אנג'לינה מנגו.
את השיר הוציאו ב-6 באוקטובר 2023 לאור חברות התקליטים לה טרמה ו-BMG כסינגל הראשון מתוך אלבום הבכורה שלה, Poké melodrama.
הוא נכתב על ידי המבצעת, אלסנדרו לה קבה, סטפנו טוגניני ואלסנדרו דה קרישנצו, ומושר בחלקיו בנפוליטנית.
הוא הגיע בשיאו למקום השני במצעד הפזמונים השבועי של איטליה.
איגוד תעשיית ההקלטות האיטלקי התעיד אותו בתואר פלטינה כפולה לאחר שחצה את רף 200,000 העותקים שנמכרו ברחבי המדינה.
מקוםתאריםמכירות איטליה (FIMI) פלטינה ×2 200,000
Chebfun היא חבילת תוכנה חופשית כתובה במאטלאב שמיועדת לחישובים נומריים עם פונקציות ממשיות.
החבילה מממשת אלגוריתמים שמקרבים פונקציות בעזרת פולינומי צ'בישב.
החבילה מפותחת החל משנת 2002 באוניברסיטת אוקספורד, והפיתוח שלה מובל על ידי פרופסור ניק טרפטן .
החבילה מאפשרת, בין השאר, לקרב פונקציות, למצוא שורשים של פונקציות, ולפתור משוואות דיפרינציאליות.
החבילה נתמכת אך ורק במאטלאב (החל מגרסה R2009b).
"Chasing the Sun" הוא סינגל של להקת הבנים הבריטית-אירית הוונטד, שיצא לראשונה ב-17 באפריל 2012 בארצות הברית.
השיא מופיע כסינגל המוביל של אלבום האולפן השלישי של הלהקה, Word of Mouth וכסינגל החמישי של המיני-אלבום הראשון של הלקה, The Wanted.
נכון לאוגוסט 2024, השיר הושמע למעלה מ-149 מיליון פעמים ביוטיוב, ולמעלה מ-207 מיליון פעמים בספוטיפיי.
Cheaters (בתרגום חופשי לעברית: "בוגדים") הייתה תוכנית מציאות אמריקאית אשר הייתה ממוקדת בחקירה ובחשיפת מקרים של בגידות בקרב זוגות אמריקאיים אמיתיים, לרוב זוגות נשואים.
התוכנית עלתה לשידור לראשונה ב-2 באוקטובר 2000 וכללה 21 עונות.
הפרק האחרון של התוכנית שודר ב-17 במאי 2021.
כל פרק מתחיל בכך שאדם פונה לצוות התוכנית משום שהוא/היא חושש/ת שבן/בת זוגו/ה בוגדים בו/בה.
בעקבות כך צוות חוקרים פרטיים, המועסק על ידי התוכנית, אוסף לאורך זמן ראיות שונות במסגרת מעקבים אחר אותו/ה בן/בת הזוג.
לאחר שצוות החוקרים הפרטיים אספו מספיק ראיות מפלילות, הממצאים מוצגים בפני האדם שפנה לצוות התוכנית.
הפרק מגיע לשיאו בעימות מצולם, בו האדם שפנה לצוות התוכנית, בליווי מנחה התוכנית וצוות הצילום, מתעמתים עם בן/בת הזוג הבוגד/ת - לעיתים רבות במיקום ציבורי בעת שהוא/היא נפגש/ת עם האדם עימו הוא/היא בוגד/ת בבת/בן זוגו/ה.
המפגשים הללו לעיתים רבות מסלימים לוויכוחים סוערים ו/או עימותים פיזיות, בהם צוות התוכנית נאלץ להתערב למען ביטחונם של בני הזוג.
"Cheating on You" הוא סינגל של הזמר-יוצר האמריקאי צ'ארלי פות', שיצא ב-2 באוקטובר 2019 בהוצאת חברת התקליטים ארטיסט פרטנר גרופ.
השיר נכתב על ידי צ'ארלי פות' ויעקב כשר, והופק על ידי צ'ארלי פות'.
נכון למרץ 2025, השיר הושמע למעלה מ-443 מיליון פעמים בספוטיפיי, ולמעלה מ-160 מיליון פעמים ביוטיוב.
לפני הוצאת השיר, צייץ פות' בחשבון הטוויטר שלו את הדבר הבא:
Chemistry World הוא כתב עת פופולרי בנושא כימיה, הרואה אור בידי החברה המלכותית לכימיה בקיימברידג', הממלכה המאוחדת.
מערכת כתב העת מונה עשרה כימאים אנשי אקדמיה או פעילים בתעשייה.
כתב העת ראה אור לראשונה בינואר 2004, והחליף את Chemistry in Britain, כתב עת ותיק אשר ראה אור לראשונה בשנת 1965.
כתב העת מופץ מדי חודש לחברי החברה ברחבי העולם והוא כולל חדשות, מאמרים העוסקים בכימיה באופן כללי, כגון ההיסטוריה של הכימיה או התפתחויות טכנולוגיות, ביקורות ספרים ומכתבי קוראים.
מספר הסדרה הסטנדרטי הבינלאומי (International Standard Serial Number) של כתב העת הוא 1473-7604.
Cheshire Cat הוא אלבום הבכורה של בלינק-182. הוא יצא ב-17 בפברואר 1994.
שני השירים, "Carousel" ו"M+M's", מופיעים באלבום האוסף "Greatest Hits".
שני הסינגלים שיצאו מאלבום זה הם: "M+M's" ו-" Wasting Time".
כל השירים נכתבו על ידי טום דה-לונג' ומארק הופוס, חוץ מהשיר "Wasting Time" שנכתב על ידי ג'ף פורסט.
מאט הוטס – הקדמה של "Ben Wah Balls"
העבודה על המילון נמשכה כתשעים שנה, בין השנים 1921 ו-2011. המילון, המחזיק 21 כרכים, מקיף את מגוון הדיאלקטים של השפה האכדית.
יוזם המילון היה ג'יימס הנרי ברסטד (James Henry Breasted), אשר קודם לכן ערך בברלין את המילון למצרית עתיקה.
בין התורמים ליצירת המילון נתן לציין גם בנו לנדסברגר.
הכרך הראשון של המילון פורסם בשנת 1956. בין השנים 1973 ל-1996 שימשה אריקה ריינר כעורכת המילון ואותה החליפה בתפקיד מרתה רות, אשר שימשה כעורכת המילון עד פרסום הכרך האחרון בשנת 2011.
Chicken-n-Beer הוא אלבום הסטודיו השלישי של אמן ההיפ הופ האמריקאי, לודאקריס.
הוא הגיע למקום הראשון במצעד הבילבורד 200, כשמכר מעל 425,000 עותקים בשבוע הראשון לצאתו.
מהאלבום יצאו 4 סינגלים: "P-Poppin" ,"Splash Waterfalls", "Diamond in the Back" והסינגל "Stand Up" (שהופק על ידי קניה וסט), שהפך לסינגל הראשון של לודאקריס שמגיע למקום ה-1 במצעד הבילבורד הוט 100. עד כה, האלבום מכר מעל 2,700,000 מיליון עותקים ברחבי ארצות הברית.
CheyTac Intervention הוא רובה צלפים בריחי אמריקאי שפותח ומיוצר על ידי CheyTac LLC.
מטרתו הייעודית של הרובה היא פגיעה במטרות רכות בטווחים ארוכים במיוחד ובפרט בפגיעה במטרות דמות במרחק של למעלה מ-2 קילומטר.
הרובה מיוצר בשני קליברים, שניהם ייחודים ל-CheyTac: קליבר 0.408 אינץ' וקליבר 0.375 אינץ'.
לפי חברת CheyTac הרובה מסוגל לפגוע בדיוק של מתחת לדקת קשת (כלומר < 1 MOA) במטרה במרחק 2300 מטר (כ-2500 יארד).
יכולת זו מציבה אותו כרובה הצלפים האפקטיבי ביותר לטווח רחוק, כאשר מתחריו העיקריים הם הבארט M99, ה-Armalite AR-50, המקמילן TAC-50 וכן רובי צלפים מדויקים בקליבר 0.5 אינץ'.
הרובה נבחן על ידי צה"ל.
רובה ה-CheyTac הוא רובה ארוך (כ-1.34 מטר) ומוזן ממחסנית חיצונית נתיקה בת 7 כדורים.
למרות מורכבותו, הרובה עמיד למים ויכול לפעול גם אחרי שטבל במים וגם בתנאי לחות גבוהה.
מחשב בליסטי וחיישני מזג האוויר
כדי לאפשר ירי אופטימלי לטווחים ארוכים במיוחד, בהם גורמים כמו תנאי מזג האוויר נהיים חשובים במיוחד, הרובה מצויד במערכת חיישנים מדגם KESTREL 4000 שמודדים את כיוון ומהירות הרוח, את הטמפרטורה ואת הלחות באוויר.
הרובה כולל גם מד טווח לייזר היעיל עד לטווח 6 ק"מ, ובאמצעות אמצעים אלה יכול לחשב את הסטייה הצפויה מהמטרה באמצעות המחשב הבליסטי של הרובה ולומר לצלף בכמה עליו לקזז כדי לפצות על הסטייה.
המחשב הבליסטי של הרובה כולל תוכנה ייחודית המחשבת נתוני ירי בהתבסס הן על מודל מתמטי והן על טבלאות ומדידות שנעשו עבור התחמושת הייחודית של הרובה, כדורי ה-0.408 אינץ' של CheyTac.
על הרובה ניתן להתקין מגוון כוונות טלסקופיות, כמו-גם אמצעי ראיית לילה מדגם AN/PVS-14 GEN III Pinnacle.